Historija plesa
<s>Ples je kroz stoljeća poprimio različite forme, iako je zabranjivan, on je i do danas opstao.</s><s>Već 35 godina se širom svijeta 29. april obilježava kao Svjetski dan plesa.</s><s>Mnoge zemlje će ponovo ritmom i duhom pokreta proslaviti život.</s><s>Obrazovne politike mnogih evropskih zemalja na ovaj dan ciljano plesom zbližavaju učenike/učenice.</s><s>Takmičenjem u plesu, ili  radovima kroz eseje, ili kroz crtanje pokazuje na taj dan svoje talente.</s>

<s>Prvi plesovi čovječanstva 
Pretpostavlja se da su prvi, svjesno organizirani plesovi čovječanstva bili plesovi sa motivima religije i magije.</s><s>Sačuvani pećinski crteži kamenog doba otkriveni su na različitim kontinentima, a upravo oni svjedoče o postojanosti prahistorijskih plesova.</s>

<s>Praoblik grupnih plesova s motivima religije i magije bilo je kolo (začarani krug), koje se vodilo oko božanskog lika, simbola ili totema; kako bi okolni plesači umilostili nadnaravna bića ili zagospodarili njima.</s>

<s>Za ljude prvobitne zajednice razmnožavanje je bila sveta dužnost, pa su mnogi plesovi ove kategorije bili posvećeni magiji plodnosti.</s><s>Najstarijim oblikom grupnog plesa smatraju se plesovi zavođenja i osvajanja drugog spola.</s><s>A, zar se promijenila suština igre?</s><s>Pokretom, mimikom zavodilo se i tad, sad, i uvijek će i ubuduće.</s>

<s>Kasnije, zbog potrebe za opstankom, pojavili su se i plesovi sa motivima borbe.</s><s>U tom praobliku plesa osnovni cilj je bio održati vještinu ratovanja.</s><s>Plesovi sa motivima životinja su proizilazili iz nagona čovjeka za oponašanjem, svrha im je bila raznovrsna i složena.</s>

<s>Logički posmatrajući, lako je uočiti da su ovi arhitipovi plesa sa motivima životinja bili prisutni i kod starih indijskih plesova, a dalje pod njihovim uticajem razvijali su se i kod azijskih naroda, kao: „demonski“ plesovi lama na Tibetu, „egzorcistički“ plesovi na Cejlonu, „ekstatični“ na Baliju.</s>

<s>Npr. jako je zanimljiva igra Barong sa Balija.</s><s>Barong igra je komplikovana priča sa velikim brojem izvođača, ona pokazuje uticaje epova Ramajane i Mahabharate.</s><s>Barong je lavlja figura koja je vjerovatno došla iz Kine u prethistorijsko doba.</s><s>Ova Barong igra se i danas izvodi u krugu.</s><s>Kao i kod prethistorijskih plemena.</s>

<s>Sigurno se pitate zbog čega krug?</s><s>Jer, on potiče od religioznih rituala.</s><s>Krug je bio i ostao prirodan oblik koji stvara osjećaj zajedništva i koncentracije kod ljudi.</s>

<s>Ples</s>

